**OSNOVNA ŠKOLA „ĐURO ESTER“** Šifra grada/opć.: 201

**TRG SLOBODE 5** Broj RKP-a: 08512

**48000 KOPRIVNICA** Razina: 31

**MB: 02017148** Razdjel: 000

**OIB: 41521296406** Šifra djelatnosti: 8520

B I LJ E Š K E

 UZ FINANCIJSKA IZVJEŠĆA

ZA RAZDOBLJE 01. siječnja – 31.prosinca 2022.

 Osnovna škola „Đuro Ester“, Koprivnica (u daljnjem tekstu: Škola) je javna ustanova koja obavlja djelatnost osnovnog odgoja i obrazovanja djece i mladeži. Nastava, redovna, izborna, dodatna i dopunska izvodi se prema nastavnim planovima i programima, koje je donijelo Ministarstvo znanosti i obrazovanja i operativnom Godišnjem izvedbenom odgojno obrazovanom planu i programu rada.

 Osnivač škole je Grad Koprivnica na temelju Odluke Gradskog vijeća Grada Koprivnice. Odgovorna osoba škole je ravnateljica mr. Sanja Prelogović.

 Škola nije obveznik PDV-a temeljem članka 39. stavak 1. točka i) Zakona o PDV-u.

Za sastavljanje Bilješki uz financijska izvješća odgovorna je Mirjana Kolarek, voditeljica računovodstva.

Financijsko izvješće usvaja Školski odbor na prijedlog ravnateljice.

**BILJEŠKE UZ PR-RAS**

Bilješka broj 1

**PRIHODI POSLOVANJA** AOP 001

|  |  |
| --- | --- |
| Opći prihodi i primici - školstvo | 2.014.223,29 |
| Prihod za posebne namjene (školska kuhinja, osiguranje učenika, majice s logom škole, testovi…) | 608.526,63 |
| Prihod od prodaje starog papira, učeničke zadruge „Đurđica“ i ostali nespomenuti prihodi | 12.886,43 |
| Prihod županije za županijska natjecanja | 11.281,50 |
| Pomoći iz državnog proračuna za financiranje plaća zaposlenika škole | 9.149.125.92 |
| Tekuće pomoći iz državnog proračuna za nabave radnih udžbenika, naknade za mentorstvo, sudske isplate | 455.767,64 |
| Kapitalne donacije  | 880,00 |
| Kapitalne pomoći iz nenadležnog proračuna (za nabavu udžbenika i lektire za školsku knjižnicu) | 14.648,65 |
| Opći prihodi i primici – izvor Grad Koprivnica | 555.317,41 |
| Tekuće pomoći iz proračuna – nacionalno sufinanciranje | 68.745,97 |
| Tekuće donacije | 2.400,00 |
| Tekuće pomoći iz drž. proračuna – EU sredstva | 217.644,64 |
| Tekuće pomoći iz drž. Proračuna – EU sredstva (ERASMUS) | 38.940,00 |
| **UKUPNO** | **13.150.388,08** |

Bilješka broj 2

6361 Tekuće pomoći proračunskim korisnicima iz proračuna koji im nije nadležan manje su za 6,4 % u odnosu na 2021. godinu. Otvaranjem nove osnovne škole u Koprivnici broj razrednih odjela u OŠ „Đuro Ester“ se prepolovio zbog čega se od kolovoza 2022. godine smanjio i broj zaposlenih. Iz tog razloga ostvareni su manji prihodi za plaće.

Bilješka broj 3

6362 Kapitalne pomoći iz nenadležnog proračuna također bilježi pad za 80,3% zbog nabave udžbenika koja je u 2022. godini bila manja jer se nabavljala samo razlika udžbenika zbog većeg broja učenika ili nadomjestak za uništene udžbenike, te novi udžbenici iz geografije za osmi razred.

Bilješka broj 4

6381 Tekuće pomoći temeljem prijenosa EU sredstava odnosi se na isplatu preostalih 20% odobrenog iznosa za troškove u sklopu projekta Erasmus +.

Bilješka broj 5

6391 Tekući prijenosi između proračunskih korisnika istog proračuna manji su za 22,8% u odnosu na 2021. godinu zbog manjeg prihoda za Školsku shemu. Od rujna 2022. godine u Školi se provodi samo shema voća i povrća.

Bilješka broj 6

6393 Tekući prijenosi između proračunskih korisnika istog proračuna temeljem prijenosa EU sredstava bilježi rast za 44,9% u odnosu na 2021. godinu. Ovim prihodima financira se 72% prihvatljivog troška plaće pomoćnika u nastavi, a veći su jer Škola zapošljava 7 pomoćnika u nastavi dok ih je u prvih šest mjeseci 2021. godine bilo četiri.

Bilješka broj 7

6526 Ostali nespomenuti prihodi veći su za 7% zbog većih prihoda za školsku kuhinju. U 2021. godini cijena školske kuhinje je bila 5,00 kn po danu dok je u 2022. godini iznosila 6,00 kn po danu. Također su ostvareni prihodi na osnovi refundacije troškova el. energije za sportsku dvoranu Vinko Zember i prihodi za popravak učeničkih tableta.

Bilješka broj 8

6614 Prihodi od prodaje proizvoda porasli su za 72,5% u odnosu na 2021. godine. Radi se o rastu prihoda Učeničke zadruge „Đurđica“ u sklopu koje su učenici na manifestacijama predstavljali i prodavali svoje ručno izrađene proizvode što zadnjih dvije godine nisu mogli zbog pandemije korona virusa.

Bilješka broj 9

6631 i 6632 Tekuće i kapitalne donacije bilježe pad u odnosu na 2021. godinu, a radi se od donaciji Euroherc osiguranja te o donaciji knjiga za školsku knjižnicu.

Bilješka broj 10

6711 Prihodi iz nadležnog proračuna za financiranje rashoda poslovanja bilježe pad za 22,6% zbog manjeg prenesenog metodološkog manjka iz 2021. godine u odnosu na preneseni manjak iz 2020. godine. Osim toga zbog smanjenja broja učenika i zaposlenika u novoj školskoj godini 2022./2023. smanjili su se i prihodi za financiranje redovnih rashoda poslovanja.

Bilješka broj 11

6712 Prihodi iz nadležnog proračuna za financiranje rashoda za nabavu nefinancijske imovine manji su za 23,5% u odnosu na 2021. godinu, a osim pokrića metodološkog manjka ovim prihodima financirana je rekonstrukcija dvorane u dvije učionice koje su bile potrebne radi uvođenja jednosmjenske nastave, izvođenje hidrantske mreže, nabava četiri stolnih računala, dva prijenosna računala, skener, namještaj za učionicu kemije i biologije te geografije, oprema za vanjsko uređenje okoliša (klupe, stalci za bicikle, vaze za cvijeće) te 82 prijenosna računala za potrebe OŠ „Podolice“ koja je bila u fazi otvaranja, a na koju su ta računala prenesena kad je započela s radom.

Bilješka broj 12

683 Ostali prihodi bilježe značajan porast, a radi se o prihodima po osnovi refundacije troškova za korištenje el. energije prilikom izgradnje sportske dvorane.

**RASHODI**

Bilješka broj 13

3111 Rashodi za zaposlene bilježe pad za 8% zbog smanjenja broja zaposlenih od kolovoza 2022. godine. Doprinosi za obvezno osiguranje u slučaju nezaposlenosti plaćeni su po sudskim presudama.

Bilješka broj 14

3211 Službena putovanja bilježi rast za 163,8% u odnosu na 2021. godinu jer su te godine još uvijek bile na snazi mjere zabrane odnosno ograničenja putovanja te su se stručni skupovi održavali online. U 2022. godini mjere su ukinute i izvršena su svi planirani izleti i putovanja te stručni skupovi i usavršavanja.

Bilješka broj 15

3212 Naknade za prijevoz za rad na terenu i odvojeni život bilježi rast za 21,6% jer su troškovi prijevoza rasli zbog rasta cijene goriva.

Bilješka broj 16

32136 Stručno usavršavanje zaposlenika bilježi rast za 55,1%. zbog edukacije pomoćnika u nastavi te osposobljavanja zaposlenika za rad na siguran način.

Bilješka broj 17

3221 Uredski materijal i ostali materijalni rashodi bilježe rast za 11,5% zbog nabave većih količina higijenskog materijala ali i zbog rasta cijena.

Bilješka broj 18

3222 Materijal i sirovine manji su za 18,3% jer se od rujna 2022. broj učenika gotovo prepolovio pa su se smanjili i rashodi za namirnice za školsku kuhinju.

Bilješka broj 19

3223 Energija bilježi rast za 9,9% jer smo imali veće troškove električne energije zbog izgradnje nove dvorane.

Bilješka broj 20

3225 Sitni inventar bilježi pad za 95,2% u odnosu na 2021. godinu jer smo u 2021. godini imali nabavu sitnog inventara za školsku kuhinju u područnoj školi. U 2022. godini nabavljena je pumpa za lopte, tokeni i sirena za upozorenje na opasnost.

Bilješka broj 21

3227 Službena radna i zaštitna odjeća i obuća - za razliku od 2021. godine kada nismo imali ovu vrstu rashoda u 2022. godini nabavljena je radna odjeća i obuća za kuharice, spremačice i domara.

Bilješka broj 22

3231 Usluge telefona, pošte i prijevoza bilježe lagani pad od 3% zbog smanjenja troškova prijevoza učenika.

Bilješka broj 23

3232 Usluge tekućeg i investicijskog održavanja bilježe pad za 57,4% u odnosu na 2021. godinu, a osim na redovne servise odnose se na popravke starih prijenosnih računala, sanaciju zidova u blagovaonici i hodniku, uređenje učionice kemije i biologije, instalaciju novih računala u uredima te postavljanje vanjske opreme.

Bilješka broj 24

3234 Komunalne usluge bilježe pad za 14,4%. Zatvaranjem područne škole smanjili su se troškovi odvoza otpada i troškovi za vodu.

Bilješka broj 25

3235 Zakupnine i najamnine bilježe porast za 41,7% zbog najma licence za digitalnu pisarnicu.

Bilješka broj 26

3236 Zdravstvene i veterinarske usluge bilježe rast za 105,3% jer je Grad Koprivnica osigurao sredstva te je provedena nabava za sistematske preglede svih zaposlenika.

Bilješka broj 27

3237 Intelektualne i osobne usluge bilježe porast za 14,2%, a odnose se na rashode za pravne usluge, isplate predavačima na županijskim stručnim vijećima te sudcima na školskim natjecanjima.

Bilješka broj 28

3239 Ostale usluge bilježe pad za 61,2% jer smo u 2021. godini imali rashode za uslugu čišćenja dvorane do dobivanja odobrenja za zapošljavanje spremačice te smo imali rashod za izradu idejnog rješenja za izvođene hidrantske mreže. U 2022. godini rashodi se odnose na izrade fotografija, tiskarske usluge, te usluge ažuriranja procjene rizika.

Bilješka broj 29

3292 Premije osiguranja bilježe pad za 43,5% jer se zbog smanjena broja učenika smanjila i premija osiguranja učenika.

Bilješka broj 30

3295 Pristojbe i norme i 3296 Troškovi sudskih postupaka veći su u 2021. godini zbog isplata temeljem tužbi zaposlenika.

Bilješka broj 31

3299 Ostali nespomenuti rashodi poslovanja bilježe značajan porast u 2022. godini zbog isplate potpora za mobilnost u sklopu projekta Erasmus.

Bilješka broj 32

3433 Zatezne kamate bilježe pad za 66% a odnose se na plaćanja kamata po osnovi tužbi zaposlenika koje su se većim dijelom plaćale u 2021. godini.

Bilješka broj 33

3722 Naknade građanima i kućanstvima u naravi odnose se na nabavu radnih udžbenika za učenike.

Bilješka broj 34

96 Obračunati prihodi poslovanja – nenaplaćeni su najvećim dijelom nenaplaćeni prihodi za školsku kuhinju i manji su u 2022. godini jer se smanjio broj učenika.

Bilješka br. 35

Rashodi za nabavu nefinancijske imovine su rashodi za rekonstrukciju dvorane u dvije učionice, nabavu dva prijenosna računala, četiri stolna računala, skener, namještaj za dvije učionice, opremu za uređenje okoliša škole, udžbenike te lektirnu građu.

Bilješka broj 36

Manjak prihoda i primitaka za pokriće u slijedećem razdoblju nakon prenesenog manjka iz 2021. godine (181.563,80 kn) iznosi 23.835,54 a čine ga:

|  |  |
| --- | --- |
|  | iznos |
| Školska kuhinja  | 123.835,35 |
| Erasmus + K2 | 38.940,00 |
| unijapapir | 10.124,46 |
| Školska zadruga Đurđica  | 1.494,73 |
| Donacija Euroherc | 10.434,31 |
| Neutrošena sredstva voditelja ŽSV-a | 9.787,44 |
| Županija za natjecanja | 1.236,05 |
| Projekt za provođenje izvannastavnih aktivnosti | 11.000,00 |
| Manjak – nacionalno sufinanciranje (pomoćnici u nastavi) | -3.691,65 |
| Nadležni proračun | -9.895,95 |
| Pomoćnik u nastavi – projekt Odjek V - EU | -20.446,02 |
| Decentralizacija  | -149.897,90 |
| Manjak prihoda za isplate po sudskim presudama i testiranje zaposlenika | -25.473,18 |
| Manjak prihoda za nabavu udžbenika | -6.024,56 |
| Manjak – režije za dvoranu | -10.621,12 |
| Manjak prihoda za popravak tableta učenika | -4.637,50 |

**BILJEŠKE UZ OBRAZAC BIL**

1. 011 Materijalna imovina bilježi pad za 13,3% zbog prijenosa zemljišta na Grad Koprivnicu zbog zatvaranja područne škole.
2. 0212 Poslovni objekti bilježe pad za 16,2% također zbog prijenosa zgrade područne škole na Grad Koprivnicu zbog proširenja vrtića. Zbog isknjiženja smanjuje se i ispravak vrijednosti građevinskih objekata.
3. 0221 Uredska oprema i namještaj bilježi porast za 2,2% zbog nabave računalne opreme i namještaja za učionice.
4. 0227 Uređaji, strojevi i oprema za ostale namjene bilježi pad za 27,1% zbog otpisa i isknjiženja opreme koja više nije u upotrebi.
5. 0241 Knjige bilježe lagani porast za 1,5% zbog nabave udžbenika i lektirne građe.
6. 129 Ostala potraživanja bilježe pad za 29,8% zbog zatvaranja potraživanja za naknade za bolovanje.
7. 165 Potraživanja za upravne i administrativne pristojbe, pristojbe po posebnim propisima i naknade bilježe pad za 14,1% zbog manjih potraživanja za školsku kuhinju jer smo zbog smanjenja broja učenika izdavali i manje računa.
8. 167 Potraživanje proračunskih korisnika za sredstva uplaćena u nadležni proračun bilježe porast za 586,6%. U 2021. godini potraživanja su bila manja zbog isplata po sudskim presudama za koje je prihod naknadno ostvaren. U 2022. godini imali smo manje plaćanja koja su predfinancirana i za koja će se prihod naknadno ostvariti.
9. 193 Kontinuirani rashodi budućih razdoblja manji su za 35,5% zbog smanjenja broja zaposlenih.
10. 231 Obveze za zaposlene bilježe pad za 34,9% zbog smanjenja broja zaposlenih.
11. 232 Obveze za materijalne rashode veće su za 16,3% zbog zakašnjelih računa za plin za listopad i studeni koji su poslani tek krajem prosinca.
12. 239 Ostale tekuće obveze su najvećim dijelom obveze za bolovanje.
13. 24 Obveze za nabavu nefinancijske imovine manje su za 62%, a radi se o obvezama za knjige za školsku knjižnicu.
14. 9111 Vlastiti izvori iz proračuna manji su u 2022. godini za 21,6% zbog prijenosa zemljišta i zgrade područne škole na Grad Koprivnicu te opreme iz školske kuhinje u područnoj školi na vrtić.
15. Na kraju 2022. godine Škola je ostvarila manjak prihoda poslovanja u iznosu 21.818,19 kn i to je metodološki manjak koji će se pokriti plaćanjem računa i refundacijom sredstava za nabavu udžbenika i isplate po sudskim presudama i manjak prihoda od nefinancijske imovine u iznosu 2.017,35 kn koji imamo zbog nabave udžbenika a pokrit će se refundacijom sredstava iz MZO-a.
16. Na kraju 2022. godine Škola nema dospjelih obveza, a dospjela potraživanja su potraživanja za školsku kuhinju.

**BILJEŠKE UZ OBRAZAC RAS-FUNKCIJSKI**

096 Dodatne usluge u obrazovanju prikazuju rashode za školsku kuhinju, rashode proizašlih iz projekta Shema voća i mlijeka i rashode za prijevoz učenika, a manji su za 11% zbog smanjenja broja učenika što je smanjilo rashode za namirnice za školsku kuhinju. Do smanjenja rashoda je došlo i zbog toga što se od rujna 2022. godine u Školi provodi samo Shema voća i povrća.

0912 Osnovno obrazovanje su svi ostali rashodi proizašli iz redovnog poslovanja Škole.

**BILJEŠKE UZ IZVJEŠTAJ O OBVEZAMA**

Obveze na kraju obračunskog razdoblja manje su od prenesenih obveza iz 2021. godine jer smo na kraju 2022. godine podmirili veliki veći dio računa kako bi prenosili što manji metodološki manjak. Obveze na kraju izvještajnog razdoblja najvećim dijelom se odnose na obveze za zaposlene. Na kraju obračunskog razdoblja Škola nema dospjelih obveza

**BILJEŠKE UZ IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

Povećanje u vrijednosti i obujmu imovine odnosi se na primljena dva prijenosna računala iz Carneta za pomoć kod učenja djece iz Ukrajine.

Iznos smanjenja neproizvedene dugotrajne imovine je prijenos zemljišta na kojem je bivša područna škola na Grad Koprivnicu. Iznos smanjenja proizvedene dugotrajne imovine odnosi se na prijenos zgrade područne škole na Grad Koprivnicu u svrhu proširenja vrtića, te prijenos opreme iz školske kuhinje u područnoj školi na vrtić.

Osim toga imali smo prijenos nabavljenih 82 prijenosna računala na novu Osnovnu školu „Podolice“.

U Koprivnici, 31. siječnja 2023.

voditeljica računovodstva: ravnateljica:

Mirjana Kolarek, dipl.oec. mr. Sanja Prelogović